พายุระดับ 2 ดีเปรสชัน “แมตโม” อ่อนกำลังลงเป็นพายุระดับหนึ่งแล้ว แต่ยังคงมีผลกระทบทำให้บางพื้นที่มีฝนตกและมีลมแรง
พายุระดับ 2 ดีเปรสชัน “แมตโม” อ่อนกำลังลงเป็นพายุระดับหนึ่งแล้ว แต่ยังคงมีผลกระทบทำให้บางพื้นที่มีฝนตกและมีลมแรงนายภูเวียง ประคำมินทร์ อธิบดีกรมอุตุนิยมวิทยา เปิดเผยถึงสถานการณ์พายุระดับ 2 ดีเปรสชัน ชื่อว่า “แมตโม” ที่เกิดขึ้นในช่วงตลอดสัปดาห์ว่า ขณะนี้พายุดังกล่าวได้อ่อนกำลังลงเป็นพายุระดับ 1 หรือหย่อมความกดอากาศต่ำกำลังธรรมดาแล้ว อยู่ใกล้บริเวณจังหวัดสุรินทร์ ห่างจากทางตอนใต้ไปประมาณ 30 กิโลเมตร เคลื่อนตัวมาทางทิศตะวันตกเรื่อยๆ คาดว่าจะมีผลกระทบในพื้นที่บริเวณภาคตะวันออกในวันนี้ สำหรับปรากฏการณ์หย่อมความกดอากาศต่ำกำลังธรรมดา จะส่งผลให้หลายพื้นที่มีลักษณะของฝนตก มีลมแรงและเมฆมาก แต่จะไม่มีฝนตกหนัก นอกจากนี้ หย่อมความกดอากาศต่ำกำลังธรรมดาได้ปกคลุมภาคเหนือ  ภาคตะวันออกเฉียงเหนือ และภาคกลาง ทำให้มีลักษณะอากาศหนาวเย็นลง พร้อมขอให้ประชาชนบริเวณดังกล่าวดูแลสุขภาพเนื่องจากอากาศที่หนาวเย็นลงด้วย